Jo Vestly

Jo Vestly (født 1948)  er en norsk tv-produsent, tv-regissør, programleder, arrangør og plateprodusent som var ansatt i NRK i flere år.

Biografi
Etter artium tok han juridiske studier og ble fjernsynsstipendiat i NRK (1971-72), senere programansvarlig i NRK/Fjernsynet (1972-86). 

Vestly hadde et utstrakt samarbeid med Dizzie Tunes-miljøet og Yngvar Numme. Han produserte også underholdningsprogrammer med artister som Grethe Kausland, Benny Borg, Øystein Sunde, Hege Schøyen og Vazelina Bilopphøggers. Han var ansvarlig for Montreuxbidraget The World is made of Music (1981), Nordvisjonssendingen Dizzie Tunes 25 år fra Ibsenshuset i Skien (1984). samt Montreux-bidragene Nyttårsaften til år 2000 med Øivind Blunck som vant Bronserosen (1983) og dragshowet Ladies but Gentlemen med The Great Garlic Girls (1987). 

Jo Vestly er stifter av og medeier i Aker Brygge Film & TV (senere Polyvisjon AS) med Stein-Roger Bull. (1986-93). Han sto også bak arrangementsprosjekter som åpningsseremonien for Skiskytter-VM'86 i Oslo, pave Johannes Paul IIs messe på Akershus Festning (1989), Norges velkomst til Lillehammer-OL under avslutningsseremonien i Albertville-OL (1992), arrangementsproduksjon for blant annet seiersseremoniene under Lillehammer-OL, åpningsseremonien for Troll-gass til Europa (1996) og Ski-VM'97 i Trondheim.

Jo Vestly Produksjon AS (1990 -) startet som plateselskap og produserte Anne-Cath. Vestlys mange lydbøker. Det mottok Spellemannprisen i 1992. Partner i Jo Vestly Produksjon har gjennom alle år vært Berit Finne Vestly, Jos ektefelle.

Jo Vestly og broren Håkon forvalter Anne-Cath. Vestlys forfatterskap etter hennes bortgang i 2008.

Verv og produksjoner 2013 –
 2008 - 2012: Kavlipris-seremoniene for Det Norske Videnskaps-Akademi, Kavli Foundation og Utdanningsdepartementet.
 2008 - 2018: Kulturprogrammene under regjeringsbankettene ved samme anledninger.
 2011 -  Styremedlem i Drammen Scener AS
 2020 -  Styreleder i Brageteatret

Diskografi
Anne-Cath. Vestly: Åtte små, to store og en lastebil (1990)
 Lars Klevstrand & Steinar Ofsdal: Drømmen om Kaptein Sorte Bill (1990)
Anne-Cath. Vestly: Mormor og de åtte ungene i skogen (1991)
Anne-Cath. Vestly: Marte og Mormor og Mormor og Morten (1991)
 Lars Klevstrand & Steinar Ofsdal: Den magiske musikken (1994)
Anne-Cath. Vestly: Ole Aleksander Filibom-bom-bom 1–4 (1997)
 Anne-Cath. Vestly: Anne-Cath. Vestly for de voksne (2002)
Julie Dahle Aagård: Goodnight Stranger (2002)
 Julie Dahle Aagård: Never Alone (2002)
 Anne-Cath. Vestly: Aurora i blokk Z (2003)
 Anne-Cath. Vestly: Lillebror og Knerten (2005)
 Anne-Cath. Vestly: Ole Aleksander på farten (2005)
 Anne-Cath. Vestly: Trofaste Knerten (2005)
 Anne-Cath. Vestly: Knerten gifte seg (2005)
 Anne-Cath. Vestly: Marte og Mormor og Mormor og Morten (2005)
 Anne-Cath. Vestly: En liten takk fra Anton (2006)
 Anne-Cath. Vestly: Knerten i Bessby (2006) 
 Anne-Cath. Vestly: Mormors promenade (2007)
Anne-Cath. Vestly: Knerten på nye eventyr (2010)
Anne-Cath. Vestly:  Aurora i blokk Z  (2019)
Anne-Cath. Vestly: Aurora og pappa (2019)
Anne-Cath. Vestly: Aurora og den vesle blå bilen (2019)
Anne-Cath. Vestly: Guro (2020)
Anne-Cath. Vestly: Guro og nøkkerosene (2020)

 Referanser 

 Eksterne lenker 




Kategori:Norske plateprodusenter
Kategori:Norske TV-produsenter
Kategori:Norske TV-programledere
Kategori:Programledere for NRK TV
Kategori:Programskapere for NRK
Kategori:Personer fra Oslo